CELEX: 32020R1234
Language: et
Date: 2020-06-09 00:00:00
Title: Komisjoni delegeeritud määrus (EL) 2020/1234, 9. juuni 2020, millega muudetakse määrust (EL) nr 139/2014 perrooniteenuste osutamise eest vastutava organisatsiooni deklaratsiooni esitamise suhtes kohaldatavate tingimuste ja korra osas (EMPs kohaldatav tekst)

31.8.2020   
               
               
                  ET
               
               
                  Euroopa Liidu Teataja
               
               
                  L 282/1
               
            
         KOMISJONI DELEGEERITUD MÄÄRUS (EL) 2020/1234,
         9. juuni 2020,
         millega muudetakse määrust (EL) nr 139/2014 perrooniteenuste osutamise eest vastutava organisatsiooni deklaratsiooni esitamise suhtes kohaldatavate tingimuste ja korra osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2018. aasta määrust (EL) 2018/1139, mis käsitleb tsiviillennunduse valdkonna ühisnorme ja millega luuakse Euroopa Liidu Lennundusohutusamet ning millega muudetakse Euroopa Parlamendi ja nõukogu määrusi (EÜ) nr 2111/2005, (EÜ) nr 1008/2008, (EL) nr 996/2010, (EL) nr 376/2014 ja Euroopa Parlamendi ja nõukogu direktiive 2014/30/EL ning 2014/53/EL ning tunnistatakse kehtetuks Euroopa Parlamendi ja nõukogu määrused (EÜ) nr 552/2004 ja (EÜ) nr 216/2008 ning nõukogu määrus (EMÜ) nr 3922/91, (1) eriti selle artikli 39 lõiget 1,
         ning arvestades järgmist:
         
                     (1)
                  
                  
                     Komisjoni määrusega (EL) nr 139/2014 (2) on kehtestatud lennuväljade ja perrooniteenuste osutamisega seotud nõuded ja haldusmenetlused. Siiski sisaldab kõnealune määrus vaid piiratud arvu sätteid kõnealuste teenuste ohutu osutamise kohta. Seepärast tuleks lennuvälja käitamist käsitlevas alajaos sätestada sihtotstarbelised lisanõuded.
                  
               
                     (2)
                  
                  
                     Määruse (EL) nr 139/2014 II lisas (ADR.AR-osa) on sätestatud nõuded, mida kohaldatakse organisatsioonide juhtimise ja pädevate asutuste teostatava järelevalve suhtes. Kõnealust lisa tuleks muuta, et anda selle liikmesriigi pädevale asutusele, kus perrooniteenuseid osutatakse, õigus võtta vastu ja registreerida pädevusdeklaratsioone, mille on esitanud perrooniteenuste osutamise eest vastutavad organisatsioonid.
                  
               
                     (3)
                  
                  
                     Ohutuse kõrge taseme tagamiseks lennuväljal tuleks perrooniteenuste osutamise eest vastutavatele organisatsioonidele esitatavad nõuded viia kooskõlla lennuvälja käitajate suhtes kohaldatavate nõuetega, eelkõige ohutusjuhtimise, käitamisprotseduuride ja töötajate suhtes kohaldatavate nõuetega.
                  
               
                     (4)
                  
                  
                     Samuti tuleks ette näha nõuded, mida perroonitoimingute puhul kohaldatakse lennuvälja käitaja, perrooniteenuste osutamise eest vastutavate organisatsioonide ja lennuliiklusteenuse osutaja vahelise ohutusalase koostöö juhtimise suhtes.
                  
               
                     (5)
                  
                  
                     Selleks et veelgi suurendada perroonitoimingute ohutustaset, tuleks ette näha lennuvälja käitaja suhtes kohaldatavad konkreetsed käitamisprotseduurid. Lennuvälja käitajal peaks olema lubatud määrata ülesandeid teistele organisatsioonidele.
                  
               
                     (6)
                  
                  
                     Euroopa Liidu Lennundusohutusamet on ette valmistanud rakenduseeskirjade eelnõu ja esitanud selle arvamusena nr 2/2014 (3) vastavalt määruse (EL) 2018/1139 artikli 75 lõike 2 punktidele b ja c ning artikli 76 lõikele 1,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) nr 139/2014 muudetakse järgmiselt.
            
                        1)
                     
                     
                        Artiklit 1 muudetakse järgmiselt:
                        
                                    a)
                                 
                                 
                                    lõike 1 punkt h asendatakse järgmisega:
                                    
                                                „h)
                                             
                                             
                                                II ja III lisas sätestatud tingimused ja menetlused, mida kohaldatakse Euroopa Parlamendi ja nõukogu määruse (EL) 2018/1139 (*1) artikli 37 lõikes 2 osutatud perrooniteenuste osutamise eest vastutavate organisatsioonide esitatud deklaratsioonide ja nende organisatsioonide üle teostatava järelevalve suhtes.“;
                                             
                                          
                                       (*1)  Euroopa Parlamendi ja nõukogu 4. juuli 2018. aasta määrus (EL) 2018/1139, mis käsitleb tsiviillennunduse valdkonna ühisnorme ja millega luuakse Euroopa Liidu Lennundusohutusamet ning millega muudetakse Euroopa Parlamendi ja nõukogu määrusi (EÜ) nr 2111/2005, (EÜ) nr 1008/2008, (EL) nr 996/2010, (EL) nr 376/2014 ja Euroopa Parlamendi ja nõukogu direktiive 2014/30/EL ning 2014/53/EL ning tunnistatakse kehtetuks Euroopa Parlamendi ja nõukogu määrused (EÜ) nr 552/2004 ja (EÜ) nr 216/2008 ning nõukogu määrus (EMÜ) nr 3922/91 (ELT L 212, 22.8.2018, lk 1)“;"
                        
                                 
                              
                                    b)
                                 
                                 
                                    lõige 3 asendatakse järgmisega:
                                    
                                                „3.
                                             
                                             
                                                Lennuvälja käitajad ja perrooniteenuste osutamise eest vastutavad organisatsioonid peavad täitma III ja IV lisas sätestatud nõudeid.“;
                                             
                                          
                              
                                    c)
                                 
                                 
                                    lõige 4 jäetakse välja.
                                 
                              
                  
                        2)
                     
                     
                        Artiklit 3 muudetakse järgmiselt:
                        
                                    a)
                                 
                                 
                                    pealkiri asendatakse järgmisega:
                                    „Järelevalve“;
                                 
                              
                                    b)
                                 
                                 
                                    lõige 1 asendatakse järgmisega:
                                    
                                                „1.
                                             
                                             
                                                Liikmesriigid määravad ühe või mitu üksust asjaomase liikmesriigi pädeva(te)ks asutus(t)eks, kellele antakse volitused ja kohustused, mida on vaja lennuväljade ning lennuvälja käitajate sertifitseerimiseks, nende üle järelevalve teostamiseks, deklaratsioonide vastuvõtmiseks ning perrooniteenuste osutajate ja nendega seotud töötajate üle järelevalve teostamiseks.“
                                             
                                          
                              
                  
                        3)
                     
                     
                        Artikli 11 lõige 5 jäetakse välja.
                     
                  
                        4)
                     
                     
                        II lisa muudetakse vastavalt käesoleva määruse I lisale.
                     
                  
                        5)
                     
                     
                        III lisa muudetakse vastavalt käesoleva määruse II lisale.
                     
                  
                        6)
                     
                     
                        IV lisa muudetakse vastavalt käesoleva määruse III lisale.
                     
                  
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 20. märtsist 2022.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. juuni 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 212, 22.8.2018, lk 1.
         
            (2)  Komisjoni 12. veebruari 2014. aasta määrus (EL) nr 139/2014, millega kehtestatakse lennuväljadega seotud nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 44, 14.2.2014, lk 1).
         
            (3)  https://www.easa.europa.eu/document-library/opinions
      
      
         
            I LISA
            Määruse (EL) nr 139/2014 II lisa (ADR.AR-osa) muudetakse järgmiselt:
            
                        1)
                     
                     
                        punkt ADR.AR.A.001 asendatakse järgmisega:
                        „ADR.AR.A.001. Reguleerimisala
                        Käesolevas lisas kehtestatakse nõuded pädevatele asutustele, kes vastutavad järgmise eest:
                        
                                    a)
                                 
                                 
                                    lennuvälja ja lennuvälja käitaja sertifitseerimine ja nende üle järelevalve teostamine;
                                 
                              
                                    b)
                                 
                                 
                                    selliste deklaratsioonide vastuvõtmine, millega perrooniteenuste osutamise eest vastutav organisatsioon tõendab, et ta on pädev täitma oma kohustusi ja et tal on nende kohustuste täitmiseks vajalikud vahendid, ning asjaomaste organisatsioonide üle järelevalve teostamine.“;
                                 
                              
                  
                        2)
                     
                     
                        punkti ADR.AR.A.005 alapunkt b asendatakse järgmisega:
                        
                                    „b)
                                 
                                 
                                    selliste deklaratsioonide vastuvõtmine, millega perrooniteenuste osutamise eest vastutav organisatsioon tõendab, et ta on pädev täitma oma kohustusi ja et tal on nende kohustuste täitmiseks vajalikud vahendid, ning asjaomaste organisatsioonide üle järelevalve teostamine.“;
                                 
                              
                  
                        3)
                     
                     
                        punkti ADR.AR.A.010 alapunkt b asendatakse järgmisega:
                        
                                    „b)
                                 
                                 
                                    Selleks et lennuvälja käitajatel, perrooniteenuste osutamise eest vastutavatel organisatsioonidel ja muudel huvitatud isikutel oleks hõlpsam täita kohaldatavaid nõudeid, teeb pädev asutus neile kättesaadavaks asjaomased õigusaktid, standardid, eeskirjad, tehnilised väljaanded ja seonduvad dokumendid.“;
                                 
                              
                  
                        4)
                     
                     
                        punkti ADR.AR.A.015 alapunkti d muudetakse järgmiselt:
                        
                                    a)
                                 
                                 
                                    esimene lõik asendatakse järgmisega:
                                    
                                                „d)
                                             
                                             
                                                Pädev asutus hindab lennuvälja käitaja või perrooniteenuste osutamise eest vastutava organisatsiooni kavandatud nõuete täitmise alternatiivseid meetodeid kooskõlas punktiga ADR.OR.A.015, analüüsides esitatud dokumente ning inspekteerides vajaduse korral lennuvälja käitajat ja lennuvälja või perrooniteenuste osutamise eest vastutavat organisatsiooni.“;
                                             
                                          
                              
                                    b)
                                 
                                 
                                    teise lõigu alapunkt 4 asendatakse järgmisega:
                                    
                                                „4)
                                             
                                             
                                                tema järelevalve alla kuuluvatele sertifitseeritud lennuväljadele ja perrooniteenuste osutamise eest vastutavale organisatsioonile (vastavalt vajadusele).“;
                                             
                                          
                              
                  
                        5)
                     
                     
                        punkti ADR.AR.A.030 muudetakse järgmiselt:
                        
                                    a)
                                 
                                 
                                    alapunkt a asendatakse järgmisega:
                                    
                                                „a)
                                             
                                             
                                                Pädev asutus rakendab vastavalt Euroopa Parlamendi ja nõukogu määrusele (EL) nr 376/2014 (*1) ohutusteabe nõuetekohase kogumise, analüüsimise ja levitamise süsteemi.
                                             
                                          
                                       (*1)  Euroopa Parlamendi ja nõukogu 3. aprilli 2014. aasta määrus (EL) nr 376/2014, mis käsitleb tsiviillennunduses toimunud juhtumitest teatamist ning juhtumite analüüsi ja järelmeid, millega muudetakse Euroopa Parlamendi ja nõukogu määrust (EL) nr 996/2010 ning tunnistatakse kehtetuks Euroopa Parlamendi ja nõukogu direktiiv 2003/42/EÜ ja komisjoni määrused (EÜ) nr 1321/2007 ja (EÜ) nr 1330/2007 (ELT L 122, 24.4.2014, lk 18).“;"
                        
                                 
                              
                                    b)
                                 
                                 
                                    alapunkt d asendatakse järgmisega:
                                    
                                                „d)
                                             
                                             
                                                Alapunkti c alusel võetavatest meetmetest teatatakse viivitamata kõikidele lennuvälja käitajatele või perrooniteenuste osutamise eest vastutavatele organisatsioonidele, kes vastavalt määrusele (EL) 2018/1139 ja selle alusel vastu võetud delegeeritud õigusaktidele ja rakendusaktidele peavad neid järgima. Pädev asutus teeb meetmed teatavaks ka ametile ning ühise tegutsemise vajaduse tekkimise korral teistele asjaomastele liikmesriikidele.“;
                                             
                                          
                              
                                    c)
                                 
                                 
                                    lisatakse alapunkt e:
                                    
                                                „e)
                                             
                                             
                                                Perrooniteenuste osutamise eest vastutavale organisatsioonile teatatud meetmetest tuleb teavitada ka selle lennuvälja käitajat, kus asjaomast teenust osutatakse.“;
                                             
                                          
                              
                  
                        6)
                     
                     
                        punktile ADR.AR.A.040 lisatakse alapunkt e:
                        
                                    „e)
                                 
                                 
                                    Perrooniteenuste osutamise eest vastutavale organisatsioonile teatatud ohutusettekirjutustest tuleb teavitada ka selle lennuvälja käitajat, kus asjaomast teenust osutatakse.“;
                                 
                              
                  
                        7)
                     
                     
                        punkti ADR.AR.B.005 alapunkt c asendatakse järgmisega:
                        
                                    „c)
                                 
                                 
                                    Pädev asutus kehtestab protseduurid, et osaleda kogu vajaliku teabe ja abi vastastikuses vahetamises teiste asjaomaste pädevate asutustega, sealhulgas teabe vahetamises selliste perrooniteenuste osutamise eest vastutavate organisatsioonide üle teostatud järelevalve käigus avastatud mis tahes puuduste, nende kõrvaldamiseks võetud järelmeetmete ja järelevalve tulemusel võetud täitemeetmete kohta, mis on registreeritud rohkem kui ühes liikmesriigis.“;
                                 
                              
                  
                        8)
                     
                     
                        punkti ADR.AR.B.020 alapunkti a alapunkt 11 asendatakse järgmisega:
                        
                                    „11)
                                 
                                 
                                    paindlikkussätete kasutamine vastavalt määruse (EL) 2018/1139 artiklile 71.“;
                                 
                              
                  
                        9)
                     
                     
                        punkti ADR.AR.C.005 alapunkti a alapunkt 2 asendatakse järgmisega:
                        
                                    „2)
                                 
                                 
                                    jätkuv vastavus lennuväljade ja lennuvälja käitajate või perrooniteenuste osutamise eest vastutavate organisatsioonide suhtes kohaldatavatele sertifitseerimisalustele ja nõuetele ning“;
                                 
                              
                  
                        10)
                     
                     
                        punkti ADR.AR.C.010 muudetakse järgmiselt:
                        
                                    a)
                                 
                                 
                                    alapunkti a sissejuhatav lause asendatakse järgmisega:
                                    
                                                „a)
                                             
                                             
                                                Pädev asutus teeb iga lennuvälja käitaja ja perrooniteenuste osutamise eest vastutava organisatsiooni puhul järgmist:“;
                                             
                                          
                              
                                    b)
                                 
                                 
                                    alapunkt c asendatakse järgmisega:
                                    
                                                „c)
                                             
                                             
                                                Järelevalveprogramm ja planeerimistsükkel kajastavad lennuvälja käitaja või perrooniteenuste osutamise eest vastutava organisatsiooni ohutusalast tegevust ja lennuvälja riskitaset.“;
                                             
                                          
                              
                  
                        11)
                     
                     
                        punkti ADR.AR.C.040 pealkiri asendatakse järgmisega:
                        „ADR.AR.C.040. Muudatused – lennuvälja käitaja“;
                     
                  
                        12)
                     
                     
                        punkt ADR.AR.C.050 asendatakse järgmisega:
                        „ADR.AR.C.050. Perrooniteenuste osutamise eest vastutavate organisatsioonide deklaratsioon ja muudatustest teatamine
                        
                                    a)
                                 
                                 
                                    Kui perrooniteenuste osutamise eest vastutav organisatsioon, kes kavatseb osutada lennuväljal perrooniteenuseid, esitab pädevale asutusele deklaratsiooni või teatise deklaratsioonis sisalduva teabe muutmise kohta, kinnitab pädev asutus deklaratsiooni või muudatust käsitleva teatise kättesaamist ning kontrollib, kas asjaomane deklaratsioon või teatis sisaldab kogu III lisa (ADR.OR-osa) kohaselt nõutavat teavet.
                                 
                              
                                    b)
                                 
                                 
                                    Kui deklaratsioon või muudatust käsitlev teatis ei sisalda kogu III lisa punkti ADR.OR.F.005 kohaselt nõutavat teavet või sisaldab teavet, mis ei vasta kohaldatavatele nõuetele, teatab pädev asutus perrooniteenuste osutamise eest vastutavale organisatsioonile ja asjaomase teenuse osutamisega seotud lennuvälja käitajale nõuete täitmatajätmisest ning nõuab täiendavat teavet. Vajaduse korral kontrollib pädev asutus organisatsiooni. Kui nõuete täitmatajätmine leiab kinnitust, võtab pädev asutus käesoleva lisa punktis ADR.AR.C.055 kindlaksmääratud meetmed.
                                 
                              
                                    c)
                                 
                                 
                                    Pädev asutus peab registrit deklaratsioonidest ja muudatusi käsitlevatest teatistest, mille on esitanud tema järelevalve alla kuuluvad perrooniteenuste osutamise eest vastutavad organisatsioonid.“;
                                 
                              
                  
                        13)
                     
                     
                        punktile ADR.AR.C.055 lisatakse alapunkt f:
                        
                                    „f)
                                 
                                 
                                    Pädev asutus teatab kõikidest perrooniteenuste osutamise eest vastutava organisatsiooni kohta tehtud tähelepanekutest või perrooniteenuste osutamise eest vastutavale organisatsioonile esitatud tähelepanekutest selle lennuvälja käitaja pädevale asutusele, kus asjaomast teenust osutatakse.“
                                 
                              
                  
               (*1)  Euroopa Parlamendi ja nõukogu 3. aprilli 2014. aasta määrus (EL) nr 376/2014, mis käsitleb tsiviillennunduses toimunud juhtumitest teatamist ning juhtumite analüüsi ja järelmeid, millega muudetakse Euroopa Parlamendi ja nõukogu määrust (EL) nr 996/2010 ning tunnistatakse kehtetuks Euroopa Parlamendi ja nõukogu direktiiv 2003/42/EÜ ja komisjoni määrused (EÜ) nr 1321/2007 ja (EÜ) nr 1330/2007 (ELT L 122, 24.4.2014, lk 18).“;“
         
      
      
         
            II LISA
            Määruse (EL) nr 139/2014 III lisa muudetakse järgmiselt:
            
                        1)
                     
                     
                        III lisa pealkiri asendatakse järgmisega:
                        „Nõuded organisatsioonidele (ADR.OR-osa)“;
                     
                  
                        2)
                     
                     
                        B-alajao pealkiri asendatakse järgmisega:
                        „B-ALAJAGU – SERTIFITSEERIMINE – LENNUVÄLJAD JA LENNUVÄLJA KÄITAJAD (ADR.OR.B)“;
                     
                  
                        3)
                     
                     
                        punkt ADR.OR.B037 jäetakse välja;
                     
                  
                        4)
                     
                     
                        punkt ADR.OR.B060 jäetakse välja;
                     
                  
                        5)
                     
                     
                        lisatakse järgmine punkt ADR.OR.B.070:
                        „ADR.OR.B.070. Perrooniteenuste osutamisega seotud tegevuse lõpetamine
                        Lennuvälja käitaja teeb järgmist:
                        
                                    a)
                                 
                                 
                                    võtab asjakohaseid meetmeid, et tagada tegevuse lõpetamisest tulenevate ohutusriskide hindamine ja leevendamine;
                                 
                              
                                    b)
                                 
                                 
                                    esitab alapunktis a osutatud meetmeid käsitleva teabe asjaomasele aeronavigatsiooniteabe teenuse osutajale.“;
                                 
                              
                  
                        6)
                     
                     
                        punkti ADR.OR.C.015 sissejuhatav lause asendatakse järgmisega:
                        „Määruse (EL) 2018/1139 ja selle alusel vastu võetud delegeeritud õigusaktide ja rakendusaktide asjakohastele nõuetele vastavuse kindlakstegemiseks tagab lennuvälja käitaja kõikidele pädeva asutuse volitatud isikutele juurdepääsu:“;
                     
                  
                        7)
                     
                     
                        punkti ADR.OR.C.020 sissejuhatav lause asendatakse järgmisega:
                        „Puuduste kohta teate saamisel teeb lennuvälja käitaja järgmist:“;
                     
                  
                        8)
                     
                     
                        punkt ADR.OR.C.025 asendatakse järgmisega:
                        „ADR.OR.C.025. Viivitamatu reageerimine ohutusprobleemile – ohutusettekirjutuste täitmine
                        Lennuvälja käitaja peab rakendama mis tahes ohutusmeetmed, sealhulgas ohutusettekirjutused, mille on kehtestanud pädev asutus kooskõlas II lisa punkti ADR.AR.A.030 alapunktiga c ja punktiga ADR.AR.A.040.“;
                     
                  
                        9)
                     
                     
                        punkti ADR.OR.C.030 muudetakse järgmiselt:
                        
                                    a)
                                 
                                 
                                    alapunkt a asendatakse järgmisega:
                                    
                                                „a)
                                             
                                             
                                                Lennuvälja käitaja teatab pädevale asutusele ja kõikidele teistele organisatsioonidele, kelle teavitamist lennuvälja asukohariik nõuab, kõikidest õnnetustest, tõsistest intsidentidest ja vahejuhtumitest, nagu need on kindlaks määratud Euroopa Parlamendi ja nõukogu määruses (EL) nr 996/2010 (*1) ja määruses (EL) nr 376/2014.
                                             
                                          
                                       (*1)  Euroopa Parlamendi ja nõukogu 20. oktoobri 2010. aasta määrus (EL) nr 996/2010 tsiviillennunduses toimuvate lennuõnnetuste ja intsidentide uurimise ja ennetamise kohta ning millega tunnistatakse kehtetuks direktiiv 94/56/EÜ (ELT L 295, 12.11.2010, lk 35).“;"
                        
                                 
                              
                                    b)
                                 
                                 
                                    alapunktid d ja e asendatakse järgmisega:
                                    
                                                „d)
                                             
                                             
                                                Lennuvälja käitaja esitab teate 72 tunni jooksul pärast teatega seotud vahejuhtumist teada saamist, välja arvatud juhul, kui seda takistavad erakorralised asjaolud.
                                             
                                          
                                                e)
                                             
                                             
                                                Vajaduse korral koostab lennuvälja käitaja järelmeetmete aruande, et täpsemalt kirjeldada tulevikus selliste vahejuhtumite vältimiseks kavandatavaid meetmeid, niipea kui need meetmed on kindlaks määratud. Aruanne koostatakse asjaomase liikmesriigi kehtestatud vormis ja viisil.“;
                                             
                                          
                              
                  
                        10)
                     
                     
                        D-alajao pealkiri asendatakse järgmisega:
                        „D-ALAJAGU – JUHTIMINE – LENNUVÄLJA KÄITAJAD (ADR.OR.D)“;
                     
                  
                        11)
                     
                     
                        lisatakse F-alajagu:
                        „F-ALAJAGU – PERROONITEENUS (ADR.OR.F)
                        ADR.OR.F.001. Perrooniteenuste osutamise eest vastutava organisatsiooni kohustused
                        Perrooniteenuste osutamise eest vastutav organisatsioon osutab perrooniteenust kooskõlas järgmisega:
                        
                                    a)
                                 
                                 
                                    määruse (EL) 2018/1139 VII lisas ja käesoleva määruse III lisas (ADR.OR-osa) ning IV lisas (ADR.OPS-osa) sätestatud nõuded;
                                 
                              
                                    b)
                                 
                                 
                                    asjaomase organisatsiooni esitatud deklaratsioon;
                                 
                              
                                    c)
                                 
                                 
                                    lennuvälja käsiraamatus sisalduvad käitamisprotseduurid;
                                 
                              
                                    d)
                                 
                                 
                                    asjaomase organisatsiooni juhtimissüsteemi käsiraamat vastavalt punktile ADR.OR.F.095;
                                 
                              
                                    e)
                                 
                                 
                                    muud perrooniteenuse osutamiseks kasutatavad käsiraamatud.
                                 
                              ADR.OR.F.005. Perrooniteenuste osutamise eest vastutava organisatsiooni deklaratsioon
                        
                                    a)
                                 
                                 
                                    Kui perrooniteenuste osutamise eest vastutav organisatsioon kavatseb anda õhusõidukitele juhiseid, mis peavad vastama vähemalt punkti ADR.OPS.D.001 alapunkti a alapunktides 1 ja 2 sätestatud miinimumnõuetele, esitab ta pädevale asutusele deklaratsiooni hiljemalt kaks kuud enne kuupäeva, mil asjaomase teenuse osutamist on kavas alustada. Deklaratsioon peab sisaldama järgmist teavet:
                                    
                                                1)
                                             
                                             
                                                perrooniteenuste osutamise eest vastutava organisatsiooni nimi;
                                             
                                          
                                                2)
                                             
                                             
                                                perrooniteenuste osutamise eest vastutava organisatsiooni kontaktandmed;
                                             
                                          
                                                3)
                                             
                                             
                                                vastutava juhi nimi ja kontaktandmed:
                                             
                                          
                                                4)
                                             
                                             
                                                selle liikmesriigi lennuvälja(de) nimi (nimed), kus teenust hakatakse osutama;
                                             
                                          
                                                5)
                                             
                                             
                                                nimekiri teistes liikmesriikides asuvatest lennuväljadest, kus teenust osutatakse;
                                             
                                          
                                                6)
                                             
                                             
                                                kuupäev, mil perrooniteenuse osutamist on kavas alustada;
                                             
                                          
                                                7)
                                             
                                             
                                                kinnitus selle kohta, et asjaomane organisatsioon on sõlminud ametliku kokkuleppe selle lennuvälja käitaja ja lennuliiklusteenuste osutajaga, kus ta kavatseb perrooniteenust osutada;
                                             
                                          
                                                8)
                                             
                                             
                                                kinnitus selle kohta, et asjaomane perrooniteenuste osutamise eest vastutav organisatsioon on välja töötanud ohutuspoliitika ja kohaldab seda deklaratsiooniga hõlmatud teenuse osutamise käigus kooskõlas punkti ADR.OR.F.045 alapunkti b alapunktiga 2;
                                             
                                          
                                                9)
                                             
                                             
                                                kinnitus selle kohta, et asjaomane perrooniteenuste osutamise eest vastutav organisatsioon vastab deklaratsiooniga hõlmatud teenuse osutamise ajal määruse (EL) 2018/1139 VII lisas ning käesoleva määruse III lisas (ADR.OR-osa) ja IV lisas (ADR.OPS-osa) sätestatud kohaldatavatele nõuetele;
                                             
                                          
                              
                                    b)
                                 
                                 
                                    erandina alapunktist a peab lennuvälja sertifitseeritud käitaja või lennuliiklusteenuste heakskiidetud osutaja, kes kavatseb osutada perrooniteenust, tegema järgmist:
                                    
                                                1)
                                             
                                             
                                                teavitama oma pädevat asutust;
                                             
                                          
                                                2)
                                             
                                             
                                                vaatama läbi oma ohutuspoliitika, et see hõlmaks ka perrooniteenuse osutamist;
                                             
                                          
                                                3)
                                             
                                             
                                                esitama pädevale asutusele selliste töötajate koolitusprogrammi, keda on kavas kasutada teenuse osutamiseks.
                                             
                                          
                              ADR.OR.F.010. Deklaratsiooni jätkuv kehtivus
                        Perrooniteenuste osutamise eest vastutava organisatsiooni poolt punkti ADR.OR.F.005 kohaselt esitatud deklaratsioon kehtib juhul, kui on täidetud järgmised tingimused:
                        
                                    a)
                                 
                                 
                                    perrooniteenuste osutamise eest vastutav organisatsioon vastab määruse (EL) 2018/1139 VII lisas ning käesoleva määruse III lisas (ADR.OR-osa) ja IV lisas (ADR.OPS-osa) sätestatud nõuetele, võttes arvesse käesoleva lisa punktis ADR.OR.F.035 täpsustatud sätteid puuduste käsitlemise kohta;
                                 
                              
                                    b)
                                 
                                 
                                    pädevale asutusele antakse käesoleva lisa punkti ADR.OR.F.030 kohane juurdepääs perrooniteenuste osutamise eest vastutavale organisatsioonile, et teha kindlaks jätkuv vastavus määruse (EL) 2018/1139 VII lisas ning käesoleva määruse III lisas (ADR.OR-osa) ja IV lisas (ADR.OPS-osa) sätestatud nõuetele;
                                 
                              
                                    c)
                                 
                                 
                                    perrooniteenuste osutamise eest vastutav organisatsioon ei ole oma deklaratsiooni tagasi võtnud ja pädev asutus ei ole talle teatanud, et mõnede või kõikide deklaratsiooniga hõlmatud teenuste osutamine tuleb peatada.
                                 
                              ADR.OR.F.015. Perrooniteenuse osutamise algus
                        Perrooniteenuste osutamise eest vastutav organisatsioon alustab lennuväljal perrooniteenuse osutamist, kui on täidetud järgmised tingimused:
                        
                                    a)
                                 
                                 
                                    pädev asutus on kätte saanud perrooniteenuste osutamise eest vastutava organisatsiooni esitatud deklaratsiooni;
                                 
                              
                                    b)
                                 
                                 
                                    asjaomane organisatsioon on sõlminud punkti ADR.OR.F.085 või punkti ADR.OR.F.090 (vastavalt vajadusele) kohase ametliku kokkuleppe selle lennuvälja sertifitseeritud käitaja ja lennuliiklusteenuste sertifitseeritud osutajaga, kus tal on kavas hakata teenust osutama;
                                 
                              
                                    c)
                                 
                                 
                                    asjaomane organisatsioon esitab tõendid selle kohta, et tema töötajad on läbinud nõutava alg- ja üksusekoolituse.
                                 
                              ADR.OR.F.020. Perrooniteenuse osutamise lõpp
                        Perrooniteenuste osutamise eest vastutav organisatsioon, kes kavatseb teataval lennuväljal teenuse osutamise alatiseks lõpetada, peab tegema järgmist:
                        
                                    a)
                                 
                                 
                                    teavitama oma kavatsusest võimalikult kiiresti lennuvälja käitajat ja pädevat asutust, et nad saaksid võtta asjakohaseid meetmeid, mis võimaldaksid teenuse osutamist ohutult jätkata;
                                 
                              
                                    b)
                                 
                                 
                                    esitama teenuse osutamise lõppkuupäeval pädevale asutusele muudetud deklaratsiooni või taotlema deklaratsiooni registrist kustutamist.
                                 
                              ADR.OR.F.025. Muudatused
                        
                                    a)
                                 
                                 
                                    Perrooniteenuste osutamise eest vastutav organisatsioon kooskõlastab lennuvälja käitajaga kõik muudatused, mis tehakse punkti ADR.OR.F.005 alapunktis a osutatud deklaratsioonis, punkti ADR.OR.F.005 alapunktis b osutatud koolitusprogrammis või punktis ADR.OR.F.095 osutatud juhtimissüsteemi käsiraamatus sisalduvas teabes.
                                 
                              
                                    b)
                                 
                                 
                                    Perrooniteenuste osutamise eest vastutav organisatsioon teatab pädevale asutusele viivitamata kõikidest alapunktis a nimetatud muudatustest ja vajaduse korral esitab muudetud deklaratsiooni.
                                 
                              
                                    c)
                                 
                                 
                                    Perrooniteenuste osutamise eest vastutav organisatsioon esitab pädevale asutusele asjakohased dokumendid kooskõlas alapunktiga d.
                                 
                              
                                    d)
                                 
                                 
                                    Punktis ADR.OR.F.045 osutatud juhtimissüsteemi osana peab perrooniteenuste osutamise eest vastutav organisatsioon, kes kavatseb muuta oma organisatsiooni, juhtimissüsteemi või koolitusprogrammi, tegema järgmist:
                                    
                                                (1)
                                             
                                             
                                                kindlaks määrama asjaomaste isikute vastastikused suhted ning nende organisatsioonidega koostöös kavandama ja sooritama ohutushindamise;
                                             
                                          
                                                (2)
                                             
                                             
                                                süstemaatiliselt kooskõlastama asjaomaste isikutega eeldused ja leevendusmeetmed;
                                             
                                          
                                                (3)
                                             
                                             
                                                tagama muudatuste, sealhulgas vajalike vastassuhete üksikasjaliku hindamise;
                                             
                                          
                                                (4)
                                             
                                             
                                                tagama, et ohutushindamise toetamiseks koostatakse ja dokumenteeritakse täielikud ja kehtivad argumendid, tõendusmaterjalid ja ohutuskriteeriumid ning et muudatustega toetatakse ohutuse parandamist nii palju kui võimalik.
                                             
                                          
                              ADR.OR.F.030. Juurdepääs
                        Selleks et teha kindlaks, kas perrooniteenuste osutamise eest vastutav organisatsioon tegutseb vastavalt oma deklaratsioonile, tagab asjaomane organisatsioon, et kõigile pädeva asutuse nõuetekohaselt volitatud isikutele on mis tahes ajal:
                        
                                    a)
                                 
                                 
                                    tagatud juurdepääs kõigile rajatistele, dokumentidele, teabele, andmetele, protseduuridele või mis tahes muudele tema tegevusega seotud materjalidele;
                                 
                              
                                    b)
                                 
                                 
                                    lubatud sooritada või jälgida mis tahes tegevust, inspekteerimist, katset, hindamist või toimingut, mida pädev asutus peab vajalikuks.
                                 
                              ADR.OR.F.035. Puudused ja parandusmeetmed
                        
                                    a)
                                 
                                 
                                    Pärast seda, kui pädev asutus on teatanud puudusest perrooniteenuse osutamise eest vastutavale organisatsioonile kooskõlas II lisa punktiga ADR.AR.C.055, teeb perrooniteenuste osutamise eest vastutav organisatsioon pädeva asutuse määratud ajavahemiku jooksul järgmist:
                                    
                                                (1)
                                             
                                             
                                                selgitab välja nõuete täitmatajätmise algpõhjuse;
                                             
                                          
                                                (2)
                                             
                                             
                                                töötab välja parandusmeetmete kava;
                                             
                                          
                                                (3)
                                             
                                             
                                                tõendab parandusmeetmete rakendamist pädevale asutusele vastuvõetaval viisil asjaomase pädeva asutusega kokku lepitud aja jooksul vastavalt II lisa punkti ADR.AR.C.055 alapunktile d.
                                             
                                          
                              
                                    b)
                                 
                                 
                                    Perrooniteenuste osutamise eest vastutav organisatsioon teavitab lennuvälja käitajat alapunktis a kirjeldatud meetmetest ja vajaduse korral koordineerib neid meetmeid lennuvälja käitajaga.
                                 
                              ADR.OR.F.040. Viivitamatu reageerimine ohutusprobleemile ja ohutusettekirjutuste täitmine
                        Perrooniteenuste osutamise eest vastutav organisatsioon peab tegema järgmist:
                        
                                    a)
                                 
                                 
                                    rakendama mis tahes ohutusmeetmeid, sealhulgas ohutusettekirjutusi, mille pädev asutus on kehtestanud kooskõlas II lisa punkti ADR.AR.A.030 alapunktiga c ja punktiga ADR.AR.A.040;
                                 
                              
                                    b)
                                 
                                 
                                    alapunktis a osutatud meetmeid rakendades teeb vajaduse korral koostööd lennuvälja käitaja ja lennuliiklusteenuste osutajaga.
                                 
                              ADR.OR.F.045. Juhtimissüsteem
                        
                                    a)
                                 
                                 
                                    Perrooniteenuste osutamise eest vastutav organisatsioon, lennuvälja käitaja või lennuliiklusteenuste osutaja, kelle tegevus hõlmab teatavate või kõikide perrooniteenuste osutamist, peab rakendama juhtimissüsteemi, mis hõlmab ka asjaomaseid teenuseid hõlmavat ohutusjuhtimissüsteemi, ja seda süsteemi haldama.
                                 
                              
                                    b)
                                 
                                 
                                    Juhtimissüsteem sisaldab järgmist:
                                    
                                                1)
                                             
                                             
                                                selgelt kindlaksmääratud vastutuspiirid ja vastutavad isikud kogu organisatsioonis, sealhulgas kõrgema juhtkonna otsene ohutusalane vastutus;
                                             
                                          
                                                2)
                                             
                                             
                                                perrooniteenuste osutamise eest vastutava organisatsiooni üldiste ohutusalaste ideede ja põhimõtete kirjeldus, mida nimetatakse ohutuspoliitikaks ning mille on allkirjastanud vastutav juht;
                                             
                                          
                                                3)
                                             
                                             
                                                ametlik menetlus, millega tagatakse käitamisega seotud ohtude kindlaksmääramine;
                                             
                                          
                                                4)
                                             
                                             
                                                ametlik menetlus, millega tagatakse perrooniteenuse osutamisega seotud ohutusriskide analüüs, hindamine ja leevendamine;
                                             
                                          
                                                5)
                                             
                                             
                                                vahendid, millega kontrollitakse perrooniteenuste osutamise eest vastutava organisatsiooni ohutusalast tegevust ohutusjuhtimissüsteemi ohutusalaste tulemusnäitajate ja ohutuseesmärkide seisukohast ning valideeritakse ohutusriskide kontrollimeetmete tõhusus;
                                             
                                          
                                                6)
                                             
                                             
                                                ametlik menetlus, mille käigus tehakse järgmist:
                                                
                                                            i)
                                                         
                                                         
                                                            määratakse kindlaks organisatsiooni, selle juhtimissüsteemi või perrooniteenuse osutamisega seotud muudatused, mis võivad mõjutada kehtivaid protsesse, protseduure ja teenuseid;
                                                         
                                                      
                                                            ii)
                                                         
                                                         
                                                            kirjeldatakse enne muudatuste rakendamist ohutustaseme tagamise korda;
                                                         
                                                      
                                                            iii)
                                                         
                                                         
                                                            kõrvaldatakse või muudetakse ohutusriskide kontrollimeetmed, mis on muutunud käitamiskeskkonna muudatuste tõttu tarbetuks või ebatõhusaks;
                                                         
                                                      
                                          
                                                7)
                                             
                                             
                                                ametlikud menetlused, millega vaadatakse läbi alapunktis a osutatud juhtimissüsteem, selgitatakse välja ohutusjuhtimissüsteemi puuduliku toimimise põhjus(ed), määratakse kindlaks selle/nende mõju käitamisele ning kõrvaldatakse need põhjused/see põhjus või leevendatakse seda/neid;
                                             
                                          
                                                8)
                                             
                                             
                                                ohutuskoolitusprogramm, millega tagatakse, et perrooniteenuse osutamisega seotud töötajad on saanud ohutusjuhtimissüsteemi ülesannete täitmiseks vajaliku väljaõppe ja omavad vastavat pädevust;
                                             
                                          
                                                9)
                                             
                                             
                                                ohutusteabe edastamise ametlikud vahendid, millega tagatakse töötajate täielik teadlikkus ohutusjuhtimissüsteemi olemasolust, edastatakse ohutuse jaoks määrava tähtsusega teavet ning selgitatakse, miks konkreetseid ohutusmeetmeid võetakse ja miks ohutusprotseduure kehtestatakse või muudetakse;
                                             
                                          
                                                10)
                                             
                                             
                                                ametlik protsess, millega jälgitakse organisatsiooni vastavust asjakohastele nõuetele.
                                             
                                          
                              
                                    c)
                                 
                                 
                                    Perrooniteenuste osutamise eest vastutav organisatsioon dokumenteerib kõik juhtimissüsteemi põhiprotsessid käsiraamatus.
                                 
                              ADR.OR.F.050. Perrooniteenuste osutamiseks kasutatavate süsteemide riketest teatamine
                        Ilma et see piiraks määruse (EL) nr 376/2014 kohaldamist, teatab perrooniteenuste osutamise eest vastutav organisatsioon lennuvälja asukohariigi pädevale asutusele, lennuvälja käitajale ja perrooniteenuse osutamiseks kasutatavate lennuväljaseadmete projekteerimise eest vastutavale organisatsioonile igast rikkest, tehnilisest defektist, lubatud tehniliste piiride ületamisest, vahejuhtumist või muudest eeskirjadevastastest asjaoludest, mis ohustasid või oleksid võinud ohustada lennuvälja ohutut käitamist, kuid mis ei põhjustanud õnnetust või tõsist intsidenti.
                        ADR.OR.F.055. Ohutusteadete süsteem
                        
                                    a)
                                 
                                 
                                    Perrooniteenuste osutamise eest vastutav organisatsioon kehtestab oma töötajate jaoks ohutusteadete süsteemi ja rakendab seda.
                                 
                              
                                    b)
                                 
                                 
                                    Punkti ADR.OR.F.045 alapunkti b alapunktis 3 osutatud juhtimissüsteemi osana peab perrooniteenuste osutamise eest vastutav organisatsioon tagama järgmise:
                                    
                                                1)
                                             
                                             
                                                tema töötajad kasutavad kohustuslikuks teatamiseks õnnetustest, tõsistest intsidentidest ja vahejuhtumitest ohutusteadete süsteemi;
                                             
                                          
                                                2)
                                             
                                             
                                                ohutusteadete süsteemi võib kasutada vabatahtlikuks teatamiseks kõikidest puudustest, vigadest ja ohtudest, mis võivad mõjutada ohutust.
                                             
                                          
                              
                                    c)
                                 
                                 
                                    Ohutusteadete süsteem aitab kaitsta teataja isikuandmeid, soodustab vabatahtlikku teatamist ning võimaldab esitada teateid anonüümselt.
                                 
                              
                                    d)
                                 
                                 
                                    Perrooniteenuste osutamise eest vastutav organisatsioon peab tegema järgmist:
                                    
                                                1)
                                             
                                             
                                                dokumenteerima kõik esitatud teated;
                                             
                                          
                                                2)
                                             
                                             
                                                edastama teated lennuvälja käitajale ja vajaduse korral lennuliiklusteenuste osutajale;
                                             
                                          
                                                3)
                                             
                                             
                                                analüüsima ja hindama asjaomaseid teateid lennuvälja käitaja, lennuliiklusteenuste osutaja või mõlemaga koostööd tehes, et kõrvaldada ohutuspuudujäägid ja teha kindlaks suundumused;
                                             
                                          
                                                4)
                                             
                                             
                                                vajaduse korral osalema lennuvälja käitaja poolt teadete alusel korraldatud uurimises;
                                             
                                          
                                                5)
                                             
                                             
                                                hoiduma süüle osutamisest, järgides nn õiglase suhtumise põhimõtet.
                                             
                                          
                              ADR.OR.F.060. Ohutusprogrammid
                        Perrooniteenuste osutamise eest vastutav organisatsioon osaleb lennuvälja käitaja kehtestatud ohutusprogrammides.
                        ADR.OR.F.065. Töötajatele esitatavad nõuded
                        
                                    a)
                                 
                                 
                                    Perrooniteenuste osutamise eest vastutav organisatsioon peab tegema järgmist:
                                    
                                                1)
                                             
                                             
                                                määrama vastutava juhi, kelle ülesanne on tagada, et kõikide toimingute rahastamine ja teostamine oleks kooskõlas kohaldatavate nõuetega. Vastutav juht vastutab tõhusa juhtimissüsteemi kehtestamise ja haldamise eest;
                                             
                                          
                                                2)
                                             
                                             
                                                nimetama isiku, kes vastutab lennuväljal perrooniteenuste osutamisega seotud käitamisteenuste juhtimise ja järelevalve eest;
                                             
                                          
                                                3)
                                             
                                             
                                                nimetama isiku, kes vastutab ohutusjuhtimissüsteemi arendamise, haldamise ja igapäevase juhtimise eest. See isik tegutseb organisatsiooni muudest juhtidest sõltumatult, tal on otsene juurdepääs vastutavale juhile ja asjaomasele ohutusküsimustega tegelevale juhtivtöötajale ning ta allub vastutavale juhile;
                                             
                                          
                                                4)
                                             
                                             
                                                omama kavandatavateks ülesanneteks ja kohaldatavatele nõuetele vastavateks toiminguteks piisavat arvu pädevaid töötajaid;
                                             
                                          
                                                5)
                                             
                                             
                                                määrama konkreetsete ülesannete ja kohustuste täitmiseks piisava arvu töötajate üle järelevalvet teostavaid isikuid, võttes arvesse organisatsiooni struktuuri ning töötajate arvu;
                                             
                                          
                                                6)
                                             
                                             
                                                tagama, et perrooniteenuse osutamisega seotud töötajad on saanud koolitusprogrammi kohase piisava väljaõppe.
                                             
                                          
                              
                                    b)
                                 
                                 
                                    Lennuvälja käitaja või lennuliiklusteenuste osutaja, kelle tegevus hõlmab teatavate või kõikide perrooniteenuste osutamist, peab tagama, et tema juhtimissüsteemides kehtestatud ülesannete jaotus hõlmaks alapunkti a nõudeid.
                                 
                              ADR.OR.F.075. Alkoholi, psühhoaktiivsete ainete ja ravimite tarvitamine
                        Perrooniteenuste osutamise eest vastutav organisatsioon rakendab lennuvälja käitaja poolt punkti ADR.OR.C.045 kohaselt kehtestatud protseduure seoses alkoholi, psühhoaktiivsete ainete ja ravimite tarbimisega perrooniteenuse osutamisega tegelevate töötajate poolt.
                        ADR.OR.F.080. Andmete dokumenteerimine
                        
                                    a)
                                 
                                 
                                    Perrooniteenuste osutamise eest vastutav organisatsioon kehtestab nõuetekohase andmete dokumenteerimissüsteemi, mis hõlmab kõiki toiminguid, mida ta teostab vastavalt määrusele (EL) 2018/1139 ning selle alusel vastu võetud delegeeritud õigusaktidele ja rakendusaktidele.
                                 
                              
                                    b)
                                 
                                 
                                    Andmete vorming sätestatakse juhtimissüsteemi käsiraamatus.
                                 
                              
                                    c)
                                 
                                 
                                    Andmeid säilitatakse viisil, mis tagab nende kaitse kahjustuste, muutmise ja varguse eest.
                                 
                              
                                    d)
                                 
                                 
                                    Andmeid säilitatakse vähemalt viis aastat, välja arvatud järgmised juhud:
                                    
                                                1)
                                             
                                             
                                                kehtivat deklaratsiooni säilitatakse deklaratsiooni kehtivusaja jooksul;
                                             
                                          
                                                2)
                                             
                                             
                                                kirjalikke lepinguid muude organisatsioonidega säilitatakse asjaomase lepingu kehtivusaja jooksul;
                                             
                                          
                                                3)
                                             
                                             
                                                ohutushindamise aruandeid säilitatakse süsteemi, protseduuri või toimingu kasutusaja jooksul;
                                             
                                          
                                                4)
                                             
                                             
                                                töötajate koolituse, pädevuse ja tasemekontrolli andmeid säilitatakse vähemalt neli aastat pärast töötaja töösuhte lõppemist või kuni pädev asutus on auditeerinud nende töövaldkonna;
                                             
                                          
                              
                                    e)
                                 
                                 
                                    Perrooniteenuste osutamise eest vastutav organisatsioon loob ohtude registri ja haldab seda.
                                 
                              ADR.OR.F.085. Perrooniteenuse osutamise eest vastutava organisatsiooni ja lennuvälja käitaja ametlik kokkulepe
                        
                                    a)
                                 
                                 
                                    Perrooniteenuste osutamise eest vastutaval organisatsioonil peab olema ametlik kokkulepe selle lennuvälja käitajaga, kus ta kavatseb perrooniteenust osutada.
                                 
                              
                                    b)
                                 
                                 
                                    Kokkulepe tuleb sõlmida enne, kui teenust hakatakse osutama.
                                 
                              
                                    c)
                                 
                                 
                                    Ametlik kokkulepe sisaldab vähemalt järgmist:
                                    
                                                1)
                                             
                                             
                                                kokkuleppe kestus;
                                             
                                          
                                                2)
                                             
                                             
                                                perrooniteenuse osutamise piirkonna määratlemine;
                                             
                                          
                                                3)
                                             
                                             
                                                loetelu teenustest, mida osutab perrooniteenuste osutamise eest vastutav organisatsioon;
                                             
                                          
                                                4)
                                             
                                             
                                                meetodid operatiivteabe vahetamiseks lennuvälja käitaja ja perrooniteenuste osutamise eest vastutava organisatsiooni vahel.
                                             
                                          
                              ADR.OR.F.090. Perrooniteenuste osutamise eest vastutava organisatsiooni ja lennuliiklusteenuste osutaja ametlik kokkulepe
                        
                                    a)
                                 
                                 
                                    Perrooniteenuste osutamise eest vastutaval organisatsioonil peab olema ametlik kokkulepe selle lennuvälja lennuliiklusteenuste osutajaga, kus ta kavatseb perrooniteenust osutada.
                                 
                              
                                    b)
                                 
                                 
                                    Kokkulepe tuleb sõlmida enne, kui teenust hakatakse osutama.
                                 
                              
                                    c)
                                 
                                 
                                    Ametlik kokkulepe sisaldab vähemalt järgmist:
                                    
                                                1)
                                             
                                             
                                                kokkuleppe kestus;
                                             
                                          
                                                2)
                                             
                                             
                                                osutatavate teenuste ulatus, sealhulgas käivituslubade andmise ning õhusõidukite ruleerimis- ja taandpukseerimistoimingute koordineerimine;
                                             
                                          
                                                3)
                                             
                                             
                                                üleandmispunktid perrooniteeninduse ja lennuliiklusteeninduse vahel;
                                             
                                          
                                                4)
                                             
                                             
                                                meetodid operatiivteabe vahetamiseks lennuliiklusteenuste osutaja ja perrooniteenuste osutamise eest vastutava organisatsiooni vahel;
                                             
                                          
                                                5)
                                             
                                             
                                                käivituslubade andmise ning õhusõidukite ruleerimis- ja taandpukseerimistoimingute koordineerimine.
                                             
                                          
                              ADR.OR.F.095. Juhtimissüsteemi käsiraamat
                        
                                    a)
                                 
                                 
                                    Perrooniteenuste osutamise eest vastutav organisatsioon peab tegema järgmist:
                                    
                                                1)
                                             
                                             
                                                välja töötama juhtimissüsteemi käsiraamatu ja seda haldama;
                                             
                                          
                                                2)
                                             
                                             
                                                tagama, et tema töötajatel oleks lihtne juurdepääs käsiraamatule ja et neid teavitataks kõigist muudatustest;
                                             
                                          
                                                3)
                                             
                                             
                                                pärast lennuvälja käitajaga konsulteerimist ja temaga kooskõlastatult esitama pädevale asutusele käsiraamatu kavandatud muudatused ja täiendused enne nende jõustumise kuupäeva;
                                             
                                          
                                                4)
                                             
                                             
                                                vaatama läbi käsiraamatu sisu ning vajaduse korral seda ajakohastama ja muutma;
                                             
                                          
                                                5)
                                             
                                             
                                                kandma käsiraamatusse kõik pädeva asutuse nõutud muudatused ja täiendused;
                                             
                                          
                                                6)
                                             
                                             
                                                teavitama teisi asjaomaseid organisatsioone nende tööülesannetega seotud muudatustest;
                                             
                                          
                                                7)
                                             
                                             
                                                tagama muudest heakskiidetud dokumentidest ja nende muudatustest pärineva teabe nõuetekohase esitamise juhtimissüsteemi käsiraamatus;
                                             
                                          
                                                8)
                                             
                                             
                                                tagama, et juhtimissüsteemi käsiraamat koostatakse pädevale asutusele sobivas keeles;
                                             
                                          
                                                9)
                                             
                                             
                                                tagama, et kõik töötajad suudavad lugeda ja mõista keelt, milles on kirjutatud käsiraamatu ja dokumentide sellised osad, milles käsitletakse nende tööülesandeid ja kohustusi;
                                             
                                          
                                                10)
                                             
                                             
                                                tagama, et käsiraamatule on alla kirjutanud organisatsiooni vastutav juht;
                                             
                                          
                                                11)
                                             
                                             
                                                tagama, et käsiraamat on avaldatud trükituna või elektroonilises vormis ning seda on lihtne täiendada;
                                             
                                          
                                                12)
                                             
                                             
                                                tagama, et käsiraamatus rakendatakse versioonihaldussüsteemi, millega tähistatakse käsiraamatu eri versioonid;
                                             
                                          
                                                13)
                                             
                                             
                                                tagama, et käsiraamat järgib inimteguri põhimõtteid ning on koostatud viisil, mis hõlbustab selle ettevalmistamist, kasutamist ja täiendamist;
                                             
                                          
                                                14)
                                             
                                             
                                                hoidma vähemalt ühte käsiraamatu täielikku kehtivat eksemplari lennuväljal, kus ta teenust osutab, ja tegema selle pädevale asutusele inspekteerimiseks kättesaadavaks.
                                             
                                          
                              
                                    b)
                                 
                                 
                                    Käsiraamatu ülesehitus peab olema järgmine:
                                    
                                                1)
                                             
                                             
                                                üldosa;
                                             
                                          
                                                2)
                                             
                                             
                                                organisatsiooni juhtimissüsteem ja kvalifikatsiooniga seotud nõuded.
                                             
                                          
                              
                                    c)
                                 
                                 
                                    Lennuvälja käitaja või lennuliiklusteenuste osutaja, kelle tegevus hõlmab teatavate või kõikide perrooniteenuste osutamist, peab tagama, et lennuvälja käsiraamat või lennuliiklusteenuste tegevusraamat (vastavalt vajadusele) sisaldaksid alapunkti b asjakohaseid nõudeid.
                                 
                              ADR.OR.F.100. Nõuded dokumentatsioonile
                        Perrooniteenuste osutamise eest vastutav organisatsioon peab tegema järgmist:
                        
                                    a)
                                 
                                 
                                    tegema oma operatiivtöötajatele kättesaadavaks need lennuvälja käsiraamatu osad, mis on seotud perrooniteenuse osutamisega;
                                 
                              
                                    b)
                                 
                                 
                                    tegema kättesaadavaks mis tahes muud dokumendid, mida pädev asutus nõuab, ja nendega seotud muudatused;
                                 
                              
                                    c)
                                 
                                 
                                    viivitamata levitama käitamisjuhendeid ja muud teavet.“
                                 
                              
                  
               (*1)  Euroopa Parlamendi ja nõukogu 20. oktoobri 2010. aasta määrus (EL) nr 996/2010 tsiviillennunduses toimuvate lennuõnnetuste ja intsidentide uurimise ja ennetamise kohta ning millega tunnistatakse kehtetuks direktiiv 94/56/EÜ (ELT L 295, 12.11.2010, lk 35).“;“
         
      
      
         
            III LISA
            Määruse (EL) nr 139/2014 IV lisale lisatakse D-alajagu:
            „D-ALAJAGU – PERROONITEENUSED
            ADR.OPS.D.001. Perrooniteenuste osutamisega seotud ohutusalane tegevus
            
                        a)
                     
                     
                        Lennuvälja käitaja tagab perrooniteenuste osutamiseks asjakohased vahendid ja protseduurid ning nende rakendamise järgmistel eesmärkidel:
                        
                                    1)
                                 
                                 
                                    reguleerida liikumist, et vältida kokkupõrkeid õhusõidukite vahel ning õhusõidukite ja takistuste vahel;
                                 
                              
                                    2)
                                 
                                 
                                    reguleerida õhusõidukite saabumist perroonile ja kooskõlastada lähilennujuhtimiskeskusega nende lahkumine perroonilt;
                                 
                              
                                    3)
                                 
                                 
                                    tagada sõidukite ohutu ja kiire liikumine
                                 
                              
                                    4)
                                 
                                 
                                    ning järgmiste toimingute nõuetekohane reguleerimine:
                                    
                                                i)
                                             
                                             
                                                õhusõiduki seisuplatsi kindlaksmääramine;
                                             
                                          
                                                ii)
                                             
                                             
                                                perrooni märguandeteenuste osutamine;
                                             
                                          
                                                iii)
                                             
                                             
                                                õhusõiduki parkimise ja seisuplatsilt lahkumise kord;
                                             
                                          
                                                iv)
                                             
                                             
                                                õhusõiduki tankimine;
                                             
                                          
                                                v)
                                             
                                             
                                                reaktiivjoa eest kaitsmiseks võetavad meetmed ja mootori kontrollimine;
                                             
                                          
                                                vi)
                                             
                                             
                                                käivitusloa andmine ja ruleerimisjuhised.
                                             
                                          
                              
                  
                        b)
                     
                     
                        Alapunkti a rakendamiseks võib lennuvälja käitaja ülesandeid teiste organisatsioonidega jagada. Kui lennuvälja käitaja eespool nimetatud ülesandeid teistega jagab, peab ta lennuvälja käsiraamatusse tegema asjakohase märke.
                     
                  ADR.OPS.D.005. Perrooni piirid
            
                        a)
                     
                     
                        Lennuvälja käitaja määrab koostöös lennuliiklusteenuste osutajaga kindlaks perrooni piirid ja edastab sellekohase teabe aeronavigatsiooniteabeteenuse osutajale avaldamiseks lennundusteabe kogumikus (AIP).
                     
                  
                        b)
                     
                     
                        Perrooni piiride kindlaksmääramisel võetakse arvesse vähemalt järgmist:
                        
                                    1)
                                 
                                 
                                    lennuvälja plaan;
                                 
                              
                                    2)
                                 
                                 
                                    lennuraja ja ruleerimistee konfiguratsioon ja käitamismeetod;
                                 
                              
                                    3)
                                 
                                 
                                    liiklustihedus;
                                 
                              
                                    4)
                                 
                                 
                                    ilmastikutingimused;
                                 
                              
                                    5)
                                 
                                 
                                    käitamisprotseduurid.
                                 
                              
                  ADR.OPS.D.010. Õhusõiduki perroonile saabumise ja sealt lahkumise koordineerimine
            
                        a)
                     
                     
                        Lennuvälja käitaja tagab, et õhusõiduki perroonile saabumine ja sealt lahkumine kooskõlastatakse lennuliiklusteenuste osutajaga, kui lennuliiklusteenuste osutaja ei korralda õhusõiduki liikumist perroonil. Kooskõlastamine hõlmab järgmist:
                        
                                    1)
                                 
                                 
                                    perrooniteeninduse ja lennuliiklusteeninduse vahelised kindlaksmääratud üleandmispunktid saabuvate ja lahkuvate õhusõidukite puhul;
                                 
                              
                                    2)
                                 
                                 
                                    perroonil kasutamiseks ette nähtud õhk-maa sidevahendid;
                                 
                              
                                    3)
                                 
                                 
                                    saabuvate õhusõidukite ootealad juhuks, kui õhusõiduki seisuplatsi ei ole võimalik kasutada.
                                 
                              
                  
                        b)
                     
                     
                        Lennuvälja käitaja esitab aeronavigatsiooniteabeteenuse osutajatele avaldamiseks lennundusteabe kogumikus (AIP) järgmise teabe:
                        
                                    1)
                                 
                                 
                                    alapunkti a alapunktis 1 osutatud kindlaksmääratud üleandmispunktid;
                                 
                              
                                    2)
                                 
                                 
                                    alapunkti a alapunktis 2 osutatud kindlaksmääratud õhk-maa sidevahendid.
                                 
                              
                  ADR.OPS.D.015. Õhusõidukite liikumise korraldamine perroonil
            Lennuvälja käitaja peab tagama järgmise:
            
                        a)
                     
                     
                        õhusõidukitele antakse juhised marsruudi kohta, mida nad perroonil liikudes peavad järgima;
                     
                  
                        b)
                     
                     
                        on olemas piisavad visuaalsed vahendid, millega tagatakse, et lennumeeskond suudab kindlaksmääratud marsruudi ära tunda;
                     
                  
                        c)
                     
                     
                        kavandatud marsruut on vaba kõikidest takistustest, millega liikuv õhusõiduk võiks kokku põrgata.
                     
                  ADR.OPS. D.025. Õhusõiduki seisuplatsi kindlaksmääramine
            
                        a)
                     
                     
                        Lennuvälja käitaja kehtestab asjakohased protseduurid ja rakendab neid selleks, et tagada järgmine:
                        
                                    1)
                                 
                                 
                                    õhusõiduki jaoks kindlaks määratud seisuplats peab sobima õhusõidukitüübile, mida asjaomasel seisuplatsil on kavas hoida;
                                 
                              
                                    2)
                                 
                                 
                                    asjakohane teave edastatakse perrooniteenuste osutamise eest vastutavale organisatsioonile (kui see on kindlaks määratud) või asjaomasele lennuliiklusteenuste osutajale;
                                 
                              
                                    3)
                                 
                                 
                                    asjakohane teave edastatakse õhusõiduki manööverdamise eest vastutavatele isikutele.
                                 
                              
                  
                        b)
                     
                     
                        Lennuvälja käitaja tagab, et õhusõiduki seisuplatsi kindlaksmääramisel võetakse arvesse vähemalt järgmisi parameetreid:
                        
                                    1)
                                 
                                 
                                    õhusõiduki iseärasused;
                                 
                              
                                    2)
                                 
                                 
                                    parkimisabivahendid;
                                 
                              
                                    3)
                                 
                                 
                                    seadmed õhusõiduki teenindamiseks seisuplatsil;
                                 
                              
                                    4)
                                 
                                 
                                    taristu lähedus;
                                 
                              
                                    5)
                                 
                                 
                                    naabruses asuvatele seisuplatsidele pargitud sõidukid;
                                 
                              
                                    6)
                                 
                                 
                                    seisuplatsidel valitseva olukorra vastastikune mõju.
                                 
                              
                  ADR.OPS.D.030. Märguannete edastamine õhusõidukitele
            Lennuvälja käitaja tagab, et õhusõidukitele märguannete edastamiseks kasutatakse komisjoni rakendusmääruse (EL) nr 923/2012 (*1) lisa 1. liite kohaseid märguandeid.
            ADR.OPS.D.035. Õhusõiduki parkimine
            Lennuvälja käitaja kehtestab asjakohased protseduurid ja rakendab neid selleks, et tagada järgmine:
            
                        a)
                     
                     
                        perroonil õhusõiduki parkimiseks ette nähtud ala jälgitakse, et tagada ohutu vahekaugus parkimismanöövri ajal;
                     
                  
                        b)
                     
                     
                        edastatakse juhendid, mis võimaldavat õhusõiduki ohutult parkida;
                     
                  
                        c)
                     
                     
                        perroonil parkimise suunamiseks paigaldatud automaatsüsteemid on töökorras;
                     
                  
                        d)
                     
                     
                        ohutu vahekauguse rikkumise korral antakse õhusõiduki ruleerimise eest vastutavatele isikutele märku õhusõiduk peatada;
                     
                  
                        e)
                     
                     
                        sisselülitatud kokkupõrkehoiatustulede ja töötava mootoriga õhusõidukile on keelatud läheneda muudel isikutel kui õhusõiduki parkimisprotseduuri hõlbustamiseks vajalikul isikud;
                     
                  
                        f)
                     
                     
                        õhusõiduki seisuplatsil ei ole ühtegi võõrkeha, mis võib mõjutada ohutust.
                     
                  ADR.OPS.D.040. Õhusõiduki lahkumine seisuplatsilt
            Lennuvälja käitaja kehtestab asjakohased protseduurid ja rakendab neid selleks, et tagada õhusõiduki seisuplatsilt lahkumise ajal järgmine:
            
                        a)
                     
                     
                        maapealse teeninduse seadmed, välja arvatud õhusõiduki taandpukseerimiseks vajalikud veokid, on seisuplatsilt eemaldatud või pargitud selleks ette nähtud ala;
                     
                  
                        b)
                     
                     
                        kui õhusõiduki teenindamiseks seisuplatsil kasutatakse reisijate maabumissildu, tuleb need õhusõiduki küljest eemaldada;
                     
                  
                        c)
                     
                     
                        õhusõiduki seisuplatsilt lahkumiseks ette nähtud marsruudil ei ole võõrkehi;
                     
                  
                        d)
                     
                     
                        sõidukite (välja arvatud õhusõiduki taandpukseerimiseks vajalikud veokid) liikumine seisuplatsil ja liiklus seisuplatsiga külgneva(te)l tee(de)l on peatunud;
                     
                  
                        e)
                     
                     
                        sisselülitatud kokkupõrkehoiatustulede ja töötava mootoriga õhusõidukile on keelatud läheneda muudel isikutel kui õhusõiduki seisuplatsilt lahkumisel abiks olevad isikud.
                     
                  ADR.OPS.D.045. Teabe edastamine perroonil tegutsevatele organisatsioonidele
            
                        a)
                     
                     
                        Lennuvälja käitaja edastab teabe perroonitoimingute piiramise kohta õigeaegselt kõigile perroonil tegutsevatele asjaomastele organisatsioonidele.
                     
                  
                        b)
                     
                     
                        Edastatav teave hõlmab vastavalt vajadusele järgmist:
                        
                                    1)
                                 
                                 
                                    piirangu liik;
                                 
                              
                                    2)
                                 
                                 
                                    piirangu kestus, kui see on teada;
                                 
                              
                                    3)
                                 
                                 
                                    kohaldatavad riskileevendusmeetmed;
                                 
                              
                                    4)
                                 
                                 
                                    piirangu mõju perrooni käitamistegevusele;
                                 
                              
                                    5)
                                 
                                 
                                    õhusõiduki seisuplatsi olemasolu;
                                 
                              
                                    6)
                                 
                                 
                                    õhusõiduki seisuplatside suhtes kohaldatavad piirangud;
                                 
                              
                                    7)
                                 
                                 
                                    fikseeritud seadmete olemasolu õhusõiduki seisuplatsil;
                                 
                              
                                    8)
                                 
                                 
                                    parkimise eriprotseduurid;
                                 
                              
                                    9)
                                 
                                 
                                    sõidukite liikumismarsruudi ajutised muudatused;
                                 
                              
                                    10)
                                 
                                 
                                    seisuplatsil teostatavad tööd;
                                 
                              
                                    11)
                                 
                                 
                                    mis tahes muu teave, mis on perrooni kasutajatele nende tegevuse seisukohalt oluline.
                                 
                              
                  ADR.OPS.D.050. Hädaabiteenistuste teavitamine
            
                        a)
                     
                     
                        Lennuvälja käitaja teeb järgmist:
                        
                                    1)
                                 
                                 
                                    kehtestab lennuvälja hädaolukorra lahendamise plaanis protseduuri hädaabiteenistuste teavitamiseks perroonil toimunud õnnetustest ja intsidentidest ning rakendab seda;
                                 
                              
                                    2)
                                 
                                 
                                    tagab asjakohased vahendid asjaomaste hädaabiteenistuste teavitamiseks.
                                 
                              
                  
                        b)
                     
                     
                        Lennuvälja käitaja kehtestatud protseduur hõlmab vähemalt järgmist:
                        
                                    1)
                                 
                                 
                                    kontaktandmed ja hädaabiteenistuste teavitamiseks kasutatavad vahendid;
                                 
                              
                                    2)
                                 
                                 
                                    teave, mis tuleb anda hädaabiteenistustele intsidendi tõhusaks käsitlemiseks, näiteks:
                                    
                                                i)
                                             
                                             
                                                õnnetuse või intsidendi toimumise koht;
                                             
                                          
                                                ii)
                                             
                                             
                                                õnnetuse või intsidendi laad;
                                             
                                          
                                                iii)
                                             
                                             
                                                tekkinud kahju;
                                             
                                          
                                                iv)
                                             
                                             
                                                isikute vigastused;
                                             
                                          
                                                v)
                                             
                                             
                                                ohtlikud kaubad.
                                             
                                          
                              
                  ADR.OPS.D.055. Reaktiivjoaga seotud ettevaatusabinõud
            
                        a)
                     
                     
                        Lennuvälja käitaja teavitab perrooni kasutajaid reaktiivjoast tulenevast plahvatusest ja propelleri libisemisega seotud ohtudest.
                     
                  
                        b)
                     
                     
                        Lennuvälja käitaja nõuab perroonikasutajatelt sõidukite ja seadmete nõuetekohast turvamist ning määrab parkimisalad, kus reaktiivplahvatuse või propelleri libisemise mõju on minimaalne.
                     
                  
                        c)
                     
                     
                        Lennuvälja käitaja võtab perrooni planeeringu kavandamisel või muutmisel arvesse reaktiivplahvatuse või propelleri libisemise mõju.
                     
                  
                        d)
                     
                     
                        Lennuvälja käitaja teeb kindlaks reaktiivjoa mõju suhtes tundlikud kohad ja avaldab minimaalse vajaliku mootorivõimsuse nõuded, mida piloodid peavad järgima, või võtab asjakohaseid leevendusmeetmeid reaktiivjoa mõju minimeerimiseks.
                     
                  ADR.OPS.D.060. Õhusõiduki tankimine
            
                        a)
                     
                     
                        Lennuvälja käitaja kehtestab protseduuri õhusõiduki tankimiseks.
                     
                  
                        b)
                     
                     
                        Protseduuri raames kohaldatakse järgmisi nõudeid:
                        
                                    1)
                                 
                                 
                                    keelatud on kasutada lahtist leeki ja elektrilisi või muid selliseid tööriistu, mis võivad tankimistsoonis tekitada sädemeid või kaarlahendusi;
                                 
                              
                                    2)
                                 
                                 
                                    tankimise ajal ei tohi käivitada maapealseid jõuseadmeid;
                                 
                              
                                    3)
                                 
                                 
                                    õhusõiduki juurde viiv tee peab olema vaba takistustest, et hädaolukorra tekkimisel oleks võimalik kütusemahutid ja inimesed kiiresti minema toimetada;
                                 
                              
                                    4)
                                 
                                 
                                    kütusevarustussüsteemid on õhusõidukiga nõuetekohaselt ühendatud ja kohaldatakse nõuetekohaseid maandusprotseduure;
                                 
                              
                                    5)
                                 
                                 
                                    kütuselekke korral teavitatakse tankimise eest vastutavat isikut viivitamata ja edastatakse üksikasjalikud juhised kütuseleketega toimetulekuks;
                                 
                              
                                    6)
                                 
                                 
                                    maapealse hooldamise seadmed paigutatakse nii, et avariiväljapääsude ees ei oleks ühtki takistust reisijate kiireks evakueerimiseks, kui tankimine toimub ajal, mil reisijad sisenevad õhusõidukisse, väljuvad õhusõidukist või jäävad tankimise ajaks õhusõidukisse;
                                 
                              
                                    7)
                                 
                                 
                                    tagatakse hõlbus juurdepääs sellistele tulekustutitele, mis sobivad kütusepõlengu korral vähemalt esmaseks kustutamiseks;
                                 
                              
                                    8)
                                 
                                 
                                    tankimistoimingud katkestatakse, kui lennuväljal või selle läheduses on äikesetorm.
                                 
                              
                  ADR.OPS.D.065. Mootori kontroll
            
                        a)
                     
                     
                        Lennuvälja käitaja kehtestab mootori kontrolli protseduuri ja rakendab seda.
                     
                  
                        b)
                     
                     
                        Kõnealune protseduur peab hõlmama järgmist:
                        
                                    1)
                                 
                                 
                                    isik, kellel on volitused mootori kontroll heaks kiita;
                                 
                              
                                    2)
                                 
                                 
                                    alad, kus mootorikontrolle teostatakse;
                                 
                              
                                    3)
                                 
                                 
                                    vajalikud ohutusmeetmed.
                                 
                              
                  ADR.OPS.D.070. Märguriietus
            Lennuvälja käitaja kehtestab nõude, et kõik liikumisalast väljaspool töötavad ja jalgsi liikuvad töötajad peavad kandma märguriietust.
            ADR.OPS.D.075. Käivitusload ja ruleerimisjuhised
            
                        a)
                     
                     
                        Lennuvälja käitaja tagab, et käivitusluba, vajaduse korral taandpukseerimisluba ja ruleerimisjuhised kooskõlastatakse lennuliiklusteenuste osutajaga, kui lennuliiklusteenuste osutaja ei korralda õhusõiduki liikumist perroonil.
                     
                  
                        b)
                     
                     
                        Sel juhul kehtestab lennuvälja käitaja koostöös lennuliiklusteenuste osutajaga menetluse, mis hõlmab järgmist:
                        
                                    1)
                                 
                                 
                                    käivituslubasid andva asutuse kindlaksmääramine;
                                 
                              
                                    2)
                                 
                                 
                                    vahendid üksteise teavitamiseks antud käivituslubadest;
                                 
                              
                                    3)
                                 
                                 
                                    vahendid üksteise teavitamiseks taandpukseerimislubade andmisest ja väljastatud ruleerimisjuhistest, ning rakendab kõnealust menetlust.
                                 
                              
                  ADR.OPS.D.080. Koolitus- ja lennuoskuse tasemekontrolli programmid märguandjatele ja saateauto juhtidele
            
                        a)
                     
                     
                        Lennuvälja käitaja kehtestab koolitusprogrammi ja tagab selle rakendamise isikute hulgas, kes osutavad järgmisi teenuseid:
                        
                                    1)
                                 
                                 
                                    märguandeteenus;
                                 
                              
                                    2)
                                 
                                 
                                    saateautoteenus.
                                 
                              
                  
                        b)
                     
                     
                        Koolitusprogramm viiakse läbi vastavalt III lisa punktile ADR.OR.D.017.
                     
                  
                        c)
                     
                     
                        Koolituse eesmärk on anda asjaomastele isikutele eespool nimetatud ülesannete täitmisega seotud põhiteadmisi ja praktilisi oskusi.
                     
                  
                        d)
                     
                     
                        Lennuvälja käitaja rakendab alapunktis a osutatud töötajate lennuoskuse tasemekontrolli programmi, et tagada järgmine:
                        
                                    1)
                                 
                                 
                                    nende jätkuv pädevus;
                                 
                              
                                    2)
                                 
                                 
                                    nad on teadlikud nende funktsioonide ja ülesannete täitmiseks olulistest eeskirjadest ja protseduuridest. Lennuvälja käitaja tagab, et alapunktis a osutatud töötajad läbivad tasemekontrolli kuni 12kuiste ajavahemike järel alates ajast, mil nad läbisid algkoolituse.
                                 
                              
                  ADR.OPS.D.085. Koolitus- ja lennuoskuse tasemekontrolli programm töötajatele, kes edastavad õhusõidukile raadiotelefonside kaudu ruleerimisjuhiseid
            
                        a)
                     
                     
                        Lennuvälja käitaja tagab järgmise:
                        
                                    1)
                                 
                                 
                                    isikud, kes annavad õhusõidukile raadiotelefoni teel juhiseid perroonil ruleerimiseks, kasutades selleks eraldatud aeronavigatsioonisagedusi, on asjakohaselt koolitatud ja pädevad;
                                 
                              
                                    2)
                                 
                                 
                                    koolitusprogramm toimub III lisa punkti ADR.OR.D.017 kohaselt järgmiste eranditega:
                                    
                                                i)
                                             
                                             
                                                algkoolitusele järgneb üksusekoolitus, mis koosneb järgmistest etappidest:
                                                
                                                            A)
                                                         
                                                         
                                                            üleminekukoolituse etapp, mille eesmärk on peamiselt edastada kohapõhiste käitusprotseduuride ja ülesannete konkreetsete aspektidega seotud teadmisi ja nende mõistmist;
                                                         
                                                      
                                                            B)
                                                         
                                                         
                                                            üksusekoolituse lõppetapina töökohakoolituse etapp, mille jooksul praktiseeritakse pädeva juhendaja järelevalve all eelnevalt omandatud rutiinseid tööolukordi ja -oskusi toimuva lennuliikluse olukorras;
                                                         
                                                      
                                          
                                                ii)
                                             
                                             
                                                korduskoolitus, mis korraldatakse hiljemalt 12 kuu jooksul pärast algkoolituse läbimist ja mille käigus algkoolituse sisu vaadatakse veel kord läbi;
                                             
                                          
                                                iii)
                                             
                                             
                                                täiendkoolitus viiakse läbi siis, kui isik on tööle eemal olnud rohkem kui 12 kuud, ja see peab sisaldama kogu algkoolituse sisu.
                                             
                                          
                              
                  
                        b)
                     
                     
                        Alapunkti a alapunktis 1 osutatud isikud tõendavad asjaomase lennuvälja maa-õhk sides kasutatava keele oskust vähemalt töötasemel nii standardväljendite kui ka tavakeele kasutamisel kooskõlas alapunktiga c.
                     
                  
                        c)
                     
                     
                        Taotleja peab tõendama oskust:
                        
                                    1)
                                 
                                 
                                    tulemuslikult suhelda ainult hääle abil ja vahetult vesteldes;
                                 
                              
                                    2)
                                 
                                 
                                    suhelda täpselt ja selgelt üldistel ning tööga seotud teemadel;
                                 
                              
                                    3)
                                 
                                 
                                    kasutada üldistes või tööga seotud olukordades teadete vahetamiseks ning arusaamatuste vältimiseks ja lahendamiseks asjakohaseid suhtlusstrateegiaid;
                                 
                              
                                    4)
                                 
                                 
                                    tulla edukalt toime keeleprobleemidega, mis tekivad keerulises olukorras või rutiinse tegevuse või muul moel varem tuttava suhtlusülesande puhul tekkinud ootamatute sündmuste käigus;
                                 
                              
                                    5)
                                 
                                 
                                    kasutama lennunduse valdkonnas arusaadavat dialekti või aktsenti.
                                 
                              
                  
                        d)
                     
                     
                        Keeleoskust tõendatakse seda hinnanud organisatsiooni väljastatud tunnistusega, millel osutatakse keel või keeled, oskustase või -tasemed ning hindamise kuupäev.
                     
                  
                        e)
                     
                     
                        Välja arvatud isikud, kes on tõendanud keeleoskust eksperditasemel, hinnatakse keeleoskust uuesti iga:
                        
                                    1)
                                 
                                 
                                    nelja aasta tagant, kui tõendatud tase on töötase;
                                 
                              
                                    2)
                                 
                                 
                                    kuue aasta tagant, kui tõendatud tase on edasijõudnute tase.
                                 
                              
                  
                        f)
                     
                     
                        Keeleoskust tõendatakse hindamismeetodi abil, mis sisaldab järgmist:
                        
                                    1)
                                 
                                 
                                    hindamisprotsess;
                                 
                              
                                    2)
                                 
                                 
                                    keeleoskust hindavate hindajate kvalifikatsioonid;
                                 
                              
                                    3)
                                 
                                 
                                    kaebemenetlus.
                                 
                              
                  
                        g)
                     
                     
                        Lennuvälja käitaja võimaldab oma töötajatele nõutava keeleoskuse taseme säilitamiseks vajalikku keeleõpet.
                     
                  
                        h)
                     
                     
                        Lennuvälja käitaja rakendab alapunkti a alapunktis 1 osutatud töötajate lennuoskuse tasemekontrolli programmi selleks, et tagada järgmine:
                        
                                    1)
                                 
                                 
                                    töötajatel on jätkuv pädevus;
                                 
                              
                                    2)
                                 
                                 
                                    nad on teadlikud nende funktsioonide ja ülesannete täitmiseks olulistest eeskirjadest ja protseduuridest. Lennuvälja käitaja tagab, et alapunktis a osutatud töötajad läbivad tasemekontrolli kuni 12kuiste ajavahemike järel alates ajast, mil nad läbisid algkoolituse.
                                 
                              
                  
               (*1)  Komisjoni 26. septembri 2012. aasta rakendusmäärus (EL) nr 923/2012, millega kehtestatakse ühised lennureeglid ning aeronavigatsiooniteenuseid ja -protseduure käsitlevad käitamissätted ning muudetakse rakendusmäärust (EL) nr 1035/2011 ning määruseid (EÜ) nr 1265/2007, (EÜ) nr 1794/2006, (EÜ) nr 730/2006, (EÜ) nr 1033/2006 ja (EL) nr 255/2010 (ELT L 281, 13.10.2012, lk 1).““